Diari Oficial de la Generalitat Valenciana


Sumari del DOGV 7454, del 30-01-2015 (2015/633)

RESOLUCIÓ de 16 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 069/14-EAE Cocentaina, 097/14-EAE Montserrat i 098/14-EAE Oliva.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7454

Data del DOGV
:   30-01-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/633


Data del document
:   16-01-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Cocentaina
    * Montserrat
    * Oliva
    * impacte ambiental

RESOLUCIÓ de 16 de gener de 2015, de la Direcció General d'Avaluació Ambiental i Territorial, per la qual s'ordena la publicació dels informes ambientals i territorials estratègics corresponents als expedients 069/14-EAE Cocentaina, 097/14-EAE Montserrat i 098/14-EAE Oliva. [2015/633]  
De conformitat amb l'article 51.7 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, el qual establix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Únic  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 069/14-EAE Cocentaina, 097/14-EAE Montserrat i 098/14-EAE Oliva.  
  
  
«Informe ambiental i territorial estratègic  
Núm. expedient: 069-2014-EAE.  
Títol: modificació número 38 del Pla General de Cocentaina.  
Promotor: Ajuntament de Cocentaina.  
Autoritat substantiva: Comissió Territorial d'Urbanisme i Ajuntament de Cocentaina.  
Localització: Cocentaina (Alacant).  
La Comissió Ambiental va adoptar l'acord sobre la necessitat de sotmetre a avaluació ambiental estratègica la modificació número 38 del Pla General de Cocentaina, en la sessió de 18 de desembre de 2014.  
  
Amb data 25 d'agost de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'informe de la modificació puntual número 38 del Pla General del municipi de Cocentaina.  
Documentació presentada  
La sol·licitud d'iniciació, remesa per l'Ajuntament, s'acompanya de l'esborrany de la modificació del pla en format paper.  
Planejament vigent  
El planejament municipal vigent en el municipi de Cocentaina consistix en un pla general que es va aprovar el 20 de juliol de 1993, publicat en el BOP el 31 de desembre de 1993. Es va emetre la declaració d'impacte ambiental el 27 de novembre de 1992 (expedient 97/7194-EGJ).  
La Comissió Territorial d'Urbanisme, en la sessió de 21 de desembre de 2004, va acordar aprovar definitivament l'homologació global modificativa del pla general (BOP 28.01.2005). Prèviament s'havia emés la preceptiva declaració d'impacte ambiental el 15 de gener de 2002 (expedient 766/99-AIA) i en una de les seues condicions s'indicava que el sòl no urbanitzable (SNU) amb valors agrícoles havia de tindre la consideració de protegit.  
Antecedents  
Amb motiu de la tramitació de la modificació número 36 del Pla General de Cocentaina (expedient 59/6160-WRP), l'objecte del qual era que les activitats i instal·lacions industrials i productives existents en el SNU deixen d'estar fora d'ordenació i permetre l'ampliació per mitjà de l'aplicació de la disposició transitòria quinta de la Llei 10/2004, de SNU, el 29 d'abril de 2014 la Comissió d'Avaluació Ambiental va acordar que esta no tenia efectes significatius si es complien una sèrie de determinacions entre les quals s'incloïa la número 7:  
  
7. En les declaracions d'impacte ambiental emeses amb motiu del pla general i de la seua posterior homologació s'indicava que la totalitat del SNU pels seus valors agrícoles s'havia de considerar com a SNU d'especial protecció. En la cartografia aprovada si que s'ha considerat este sòl com d'especial protecció, però, no obstant això, en la part escrita este aspecte no s'ha reflectit i el document consultiu així ho ha considerat.  
En l'article 1.12 de les normes urbanístiques del pla s'establixen les normes que s'han de seguir per als supòsits de contradicció o imprecisió de les determinacions i s'indica que prevaldrà la que genere menor impacte ambiental i paisatgístic, menor contradicció amb els usos i pràctiques tradicionals, que en este cas seria considerar este sòl com d'especial protecció tal com establixen els plans del planejament general.  
Objecte i justificació  
L'objectiu i la justificació de la modificació de pla ara presentat és corregir este error per mitjà de la incorporació en l'article 2.16 de les normes urbanístiques dins del SNU subjecte a especial protecció el SNU pels seus valors agrícoles (VA). D'esta manera queda eliminada la contradicció entre normativa i informació gràfica del pla general.  
L'article 8.13 de les normes urbanístiques, en què es regula el règim d'usos i condicions urbanístiques es manté atesa la seua compatibilitat amb les previsions legals vigents.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del pla general, no presenta afeccions sobre el medi ambient, ja que únicament es tracta de corregir un error material del planejament vigent, i en tot cas la modificació pretesa majoritàriament causa efectes positius sobre el medi.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP), la documentació aportada s'ha sotmés a consulta del Servici Territorial d'Urbanisme d'Alacant com a administració pública afectada.  
  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a les quals es referixen els articles 48.d) i 51.1 de la LOTUP.  
El Servici Territorial d'Urbanisme d'Alacant emet un informe amb data 17 de novembre de 2014, en el qual es manifesta que, des de la visió de les competències urbanístiques d'eixe servici, la modificació del pla general ara proposada no pareix que tinga efecte significatiu sobre el medi ambient.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir de 20 d'agost de 2014.  
Vista la data d'entrada de la sol·licitud d'iniciació del procediment d'avaluació ambiental, 25 d'agost de 2014, i de conformitat amb la disposició transitòria primera, apartat segon, de la mencionada llei, la tramitació ambiental es durà a terme d'acord amb la LOTUP.  
Acord  
Segons establix l'article 51 de la LOTUP, per considerar que, d'acord amb els criteris de l'annex VIII d'esta llei, la modificació del pla interior avaluat no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme d'Alacant, es pot concloure que la modificació puntual número 38 no presenta efectes significatius sobre el medi ambient, i per tant se sotmet al procediment d'avaluació ambiental i territorial estratègica simplificat.  
Atés el que establix l'article 51.2.b) de la LOTUP, i ja que la modificació de pla general avaluat no té efectes significatius en el medi ambient i el territori i se sotmet al procediment simplificat d'avaluació.  
  
 D'acord amb el que s'ha exposat, es resol:  
  
Únic  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 38 del Pla General de Cocentaina, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació de pla d'acord amb la normativa sectorial.  
  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que establix l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que s'ha exposat anteriorment, la Comissió d'Avaluació Ambiental acorda emetre un informe ambiental i territorial estratègic favorable en el procediment simplificat a la modificació número 38 del pla general de Cocentaina, ja que es considera que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; cosa que no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
«Informe ambiental i territorial estratègic  
Núm. expedient: 097/6908-XSK.  
Objecte: modificació puntual número 30 del Pla General d'Ordenació Urbana de Montserrat.  
Promotor: Ajuntament de Montserrat.  
Autoritat substantiva: Comissió Territorial d'Urbanisme de València i Ajuntament.  
Localització: Montserrat (València).  
La comissió ambiental va adoptar l'acord sobre la necessitat de sotmetre a avaluació ambiental estratègica la modificació puntual numero 30 del Pla General d'Ordenació Urbana de Montserrat, en sessió de 18 de desembre de 2014.  
Antecedents  
Amb data 11 de novembre de 2014 ha tingut entrada en el Servici d'Avaluació Ambiental Estratègica de la Subdirecció General d'Avaluació Ambiental i Territorial la sol·licitud d'iniciació de l'avaluació ambiental i territorial estratègica de la modificació número 30 del Pla General d'Ordenació Urbana, del municipi de Montserrat, acompanyada d'esborrany del pla mencionat.  
Documentació presentada  
La sol·licitud d'iniciació, remesa per l'Ajuntament de Montserrat, s'acompanya de l'esborrany del pla i de document inicial estratègic, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta en format paper i en CD.  
Planejament vigent  
El planejament municipal vigent consistix en un Pla General d'Ordenació Urbana aprovat definitivament per al Comissió Territorial d'Urbanisme de València el 16 de febrer de 1994. Este pla ha tingut diverses modificacions puntuals i actualment està en procés de revisió amb document de referència de data de la Resolució 20 de gener de 2010 (expedient 34/7562-GIS).  
Objecte i justificació  
Es planteja la modificació de l'article 6.4 regulació d'usos, apartat c, ús terciari, punt 6. A fi de poder redefinir les exigències de reserva d'aparcament privat introduïdes el planejament d'acord amb el quadre comparatiu següent:  
Este mesurament es justifica basant-se en la impossibilitat d'obtindre la compatibilitat urbanística per a usos terciaris i d'oficines i servicis en edificació consolidada, atesa l'exigència tan estricta per superfície mínima (1 plaça per cada 100 m² de superfície construïda o en funció de l'aforament) per a l'obligació de fer efectiva dins de la parcel·la la reserva d'aparcament. Cal tindre en compte que estos usos se sol·liciten sovint en plantes baixes i/o primera de vivendes unifamiliars, on és impossible complir esta exigència.  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació número 30 del PGOU proposada, no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici Territorial d'Urbanisme de València.  
  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades a les quals es referixen els articles 48.d) i 51.1 de la LOTUP.  
El Servici Territorial d'Urbanisme de València emet un informe de 18 de desembre de 2014, en el qual considera que la modificació, des del punt de vista de les seues competències, no pareix que tinga efectes significatius sobre el medi ambient.  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la Llei de Sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir de 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 16 d'octubre de 2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme d'acord amb la Llei 5/2014, LOTUP.  
Acord  
Segons establix l'article 51 de la LOTUP, per considerar, d'acord amb els criteris de l'annex VIII d'esta llei, que la modificació número 30 del PGOU avaluada no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme de València; es pot concloure que la modificació puntual número 30 del PGOU de Montserrat no presenta efectes significatius sobre el medi ambient i per tant se sotmet al procediment d'avaluació ambiental i territorial estratègica simplificat.  
Atenent el que establix l'article 51.2.b) de la LOTUP, i ja que el pla de reforma interior avaluat no té efectes significatius en el medi ambient i el territori i se sotmet al procediment simplificat d'avaluació:  
  
D'acord amb el que s'ha exposat, es resol:  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació número 30 del Pla General d'Ordenació Urbana, del municipi de Montserrat, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació d'acord amb la normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de la modificació puntual número 30 del PGOU de Montserrat en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que establix l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que s'ha exposat anteriorment, la Comissió d'Avaluació Ambiental, acorda emetre un informe ambiental i territorial estratègic favorable en el procediment simplificat a la modificació puntual número 30 del Pla General d'Ordenació Urbana de Montserrat ja que es considera que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 18 de desembre de 2014.- El secretari de La Comissió d'Avaluació Ambiental: José del Valle Arocas.»  
«Informe ambiental i territorial estratègic  
Expedient: 098/1504-DTF.  
Títol: estudi de detall de l'illa de cases de Roger de Llúria, illa d'Eivissa, Mare de Déu del Mar, Camí de les Canyades.  
Promotor: Ajuntament.  
Autoritat substantiva: Comissió Territorial d'Urbanisme i Ajuntament.  
Localització: Oliva (València).  
La comissió ambiental va adoptar acord sobre la necessitat de sotmetre a avaluació ambiental estratègica l'estudi de detall de l'illa de cases de Roger de Llúria, illa d'Eivissa, Mare de Déu del Mar, Camí de les Canyades a Oliva, en la sessió de 18 de desembre de 2014.  
Antecedents  
Amb data 12 de novembre de 2014 ha tingut entrada, en el Servici d'Avaluació Ambiental Estratègica de la Subdirecció General d'Avaluació Ambiental i Territorial, sol·licitud d'inici de l'avaluació ambiental i territorial estratègica de l'estudi de detall de l'illa de cases de Roger de Llúria, illa d'Eivissa, Mare de Déu del Mar, camí de les Canyades, del municipi d'Oliva, acompanyada de l'esborrany d'este estudi de detall.  
Documentació presentada  
La sol·licitud d'iniciació, remesa per l'Ajuntament d'Oliva, s'acompanya de l'esborrany de l'estudi de detall, d'acord amb el que establix l'article 50 de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP). La documentació es presenta únicament en format paper.  
Planejament vigent  
El planejament municipal vigent és el Pla General d'Oliva, aprovat definitivament el 30 de novembre de 1982 (publicat en BOP de 05.01.2013). Actualment està en procés de revisió, i s'ha emés el document de referència amb data 18 d'octubre de 2010 (expedient 146/3647 MRK).  
Determinacions normatives d'aplicació a la parcel·la afectada per l'estudi de detall.  
La parcel·la objecte de l'estudi de detall queda ubicada en la parcel·la 13 de l'illa de cases 23095, classificada pel planejament vigent com a sòl urbà amb ordenació de zona residencial aïllada poblat marítim d'Oliva.  
La normativa urbanística vigent a Oliva regula la zona residencial aïllada de poblat marítim en els articles 149 a 152. Amb la modificació puntual de l'article 151, aprovada pel Ple de l'Ajuntament d'Oliva en la sessió de 24 d'abril de 2014, s'introduïx un nou apartat a l'article 151, el 9, relatiu a les condicions de l'edificació.  
  
Amb esta modificació es permet que «en els casos en què es demostre fefaentment la impossibilitat de materialitzar racionalment l'edificabilitat neta permesa en una parcel·la determinada, les separacions mínimes a fronts (no així a límits) de parcel·la podran proposar-se inferiors a les permeses amb caràcter general, de manera que es disminuïsquen gradualment fins a aconseguir l'edificabilitat màxima permesa- Per a això es presentarà una proposta de reordenació de volums resultants de l'edificació amb el contingut mínim d'un estudi de detall. La proposta serà sotmesa a informació pública, i es notificarà als particulars afectats...»  
«S'entén per materialització racional de l'edificabilitat aquella que presente un percentatge màxim del 15 % en terrasses cobertes.»  
«S'entén per particulars afectats aquells les parcel·les dels quals estiguen, totalment o parcialment, dins d'un cercle de 50 metres de diàmetre amb centre en qualsevol punt situat en la projecció horitzontal de l'edificació proposada.»  
L'estudi de detall. Objecte i justificació  
L'objectiu i la justificació de l'estudi de detall presentat és justificar «que en la parcel·la que dóna als carrers Roger de Llúria, illa d'Eivissa i Canyades no és possible l'edificabilitat que li atorga el planejament vigent per a la zona residencial aïllada A del poblat marítim i així complir la condició establida en la modificació puntual de l'article 151 de la normativa urbanística».  
Fent ús de l'article 151.9 l'estudi de detall proposa una nova ordenació dels volums edificables, respectant la distància a límits i reduint la separació a vials, que permet la viabilitat de l'edificació.  
  
Possibles efectes sobre el medi ambient  
Realitzada l'anàlisi tècnica de la documentació presentada i consultada la cartografia temàtica de la Conselleria d'Infraestructures, Territori i Medi Ambient, s'observa que el desenrotllament de l'estudi de detall proposat no presenta afeccions sobre el medi ambient, únicament afecta el sòl urbà del municipi, i per tant la modificació únicament incidirà sobre les determinacions que regulen el règim d'ús i edificació del sòl.  
  
Consultes  
Per part de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, d'acord amb l'article 51.1 de la LOTUP, la documentació aportada s'ha sotmés a consulta del Servici Territorial d'Urbanisme de València com a administració pública afectades.  
Valoració dels possibles efectes sobre el medi ambient  
D'acord amb el que s'ha estipulat en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, després de la consulta prèvia a les administracions públiques afectades les quals es referixen els articles 48.d) i 51.1 de la LOTUP.  
El Servici Territorial d'Urbanisme de València emet un informe, amb data 18 de desembre de 2014, on es manifesta que, des de la visió de les competències urbanístiques d'eixe servici, l'estudi de detall ara proposat no pareix que tinga efecte significatiu sobre el medi ambient.  
  
Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell de 27 de juny, per a la integració dels aspectes ambientals en la presa de decisions de plans i programes públics. Esta directiva s'incorpora al dret intern espanyol per mitjà de la Llei 21/2013, de 9 de desembre, d'Avaluació Ambiental, i al dret autonòmic per mitjà de la Llei 5/2014, de 25 de juliol, d'Ordenació del Territori, Urbanisme i Paisatge de la Comunitat Valenciana (LOTUP).  
El Reial Decret Legislatiu 2/2008, de 20 de juny, pel qual s'aprova el text refós de la llei de sòl, establix en l'article 15 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
Atenent la disposició transitòria primera de la LOTUP, el procediment d'avaluació ambiental previst en la Llei 21/2013, de 9 de desembre, d'Avaluació Ambiental, serà aplicable als instruments de planejament que s'inicien a partir de l'entrada en vigor de la LOTUP, és a dir, a partir de 20 d'agost de 2014.  
Vista la data d'entrada de la sol·licitud d'inici del procediment d'avaluació ambiental, 12 de novembre de 2014, i de conformitat amb la disposició transitòria primera, apartat segon, de la llei mencionada, la tramitació ambiental es durà a terme d'acord amb la Llei 5/2014 LOTUP.  
Acord  
Segons establix l'article 51 de la LOTUP, per considerar que, d'acord amb els criteris de l'annex VIII d'esta llei, l'estudi de detall avaluat no establix el marc per a projectes i altres activitats subjectes a avaluació d'impacte ambiental; no influïx en altres plans o programes; no té incidència en el model territorial vigent en el municipi ni produïx increment en el consum de recursos; no suposa afecció sobre elements del patrimoni natural i cultural i, consultat respecte d'això el Servici Territorial d'Urbanisme de València; es pot concloure que l'estudi de detall no presenta efectes significatius sobre el medi ambient i, per tant, se sotmet al procediment d'avaluació ambiental i territorial estratègica simplificat.  
Atenent el que establix l'article 51.2.b de la LOTUP, i ja que l'estudi de detall avaluat no té efectes significatius en el medi ambient i el territori, se sotmet al procediment simplificat d'avaluació:  
  
D'acord amb el que s'ha exposat, es resol:  
  
Únic  
Emetre informe ambiental i territorial estratègic favorable en el procediment simplificat d'avaluació ambiental i territorial estratègica de l'estudi de detall de l'illa de cases de Roger de Llúria, illa d'Eivissa, Mare de Déu del Mar, Camí de les Canyades, del municipi d'Oliva, d'acord amb els criteris de l'annex VIII de la LOTUP, ja que no té efectes significatius sobre el medi ambient, i correspon continuar la tramitació de l'estudi de detall d'acord amb la normativa sectorial.  
Segons establix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana no s'haguera procedit a l'aprovació de l'estudi de detall en el termini màxim de quatre anys des de la seua publicació. En este cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre els documents sobre l'abast de l'estudi ambiental i territorial estratègic que es referix l'article 51.2 de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, de conformitat amb el que disposa l'article 10.1 del Decret 135/2011, de 30 de setembre, del Consell, pel qual s'aprova el Reglament dels òrgans territorials, d'avaluació ambiental i urbanístics de la Generalitat.  
A la vista de tot el que s'ha exposat anteriorment, la comissió d'avaluació ambiental acorda emetre un informe ambiental i territorial estratègic favorable en el procediment simplificat a l'estudi de detall de l'illa de cases de Roger de Llúria, illa d'Eivissa, Mare de Déu del Mar, camí de les Canyades a Oliva per considerar que no té efectes significatius en el medi ambient.  
Notificar als interessats que contra esta resolució, atés que no és un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que li notifique perquè en prenga coneixement i efectes oportuns.  
La qual cosa se certifica amb anterioritat a l'aprovació de l'acta corresponent i a reserva dels termes necessaris que se'n deriven, segons ho autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
València, 18 de desembre de 2014.- El secretari de la Comissió d'Avaluació Ambiental: José del Valle Arocas.»  
  
València, 16 de gener de 2015.- El director general d'Avaluació Ambiental i Territorial: Juan Giner Corell.